stanford-oval/wikipedia huggingface dataset:
אלויס, יורש העצר של ליכטנשטיין
משפחתו

ב-3 ביולי 1993 התחתן אלויס עם סופיה, דוכסית בבוואריה, בתם של הנסיך מקס, דוכס בבוואריה והנסיכה אליזבת, דוכסית בבוואריה, ממנה נולדו לו 4 ילדים:
יוזף ונצל, נסיך ליכטנשטיין (נולד ב-1995)
מריה קרולינה, נסיכת ליכטנשטיין (נולדה ב-1996)
גאורג אנטוניוס, נסיך ליכטנשטיין (נולדה ב-1999)
ניקולאוס סבסטיאן, נסיך ליכטנשטיין (נולד ב-2000)
אוסריק, מלך סאסקס

| --- | --- |
 לידה:  המאה ה־7 
 פטירה:  המאה ה־8 
 מדינה:  ממלכת סאסקס 
 
אוסריק (באנגלית: Osric) היה מלך ממלכת סאסקס בראשית המאה השמינית. ככל הנראה אוסריק מלך לצד נות'הלם, וייתכן ששניהם היו חברי מועצת זקנים (כל אחד היה אלדרמן), אשר שלטו יחדיו בממלכה.
פרטים מועטים ידועים אודות מלכותו של אוסריק. ידוע כי אוסריק חתום כעד על צו בלתי מתוארך אשר הוציא נות'הלם. שמו של אוסריק (Osricus) מופיע על הצו בלא שימוש בתואר כלשהו, אולם הוא מופיע ברשימה לפני איברט מסיסלי, הבישוף של סיסלי, ולכן תוארו גבוה מתוארו של הבישוף, דבר המעיד על מעמדו כחבר מועצת הזקנים. ההיסטוריונים סבורים כי צו זה הוצא בין השנים 705–717, ובהתאם תקופת שלטונו של אוסריק הייתה בין שנים אלה.
הערות שוליים

↑  צו משנת 705 לערך
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
אלברט אגרונוב

| --- | --- |

 לידה:  25 באפריל 1969 באקו, הרפובליקה הסובייטית הסוציאליסטית של אזרבייג'ן 
 נהרג:  8 במאי 1992 (בגיל 23) שושה, אזרבייג'ן 
 מקום קבורה:  בית הקברות לשאהידים 
 מדינה:  ברית המועצות, אזרבייג'ן 
 השתייכות:  לוחמת שריון 
 תקופת הפעילות:  מ-1991 
 דרגה:  סטרשינה, warrant officer 
 פעולות ומבצעים
 מלחמת נגורנו-קרבאך  כיבוש שושה 
 עיטורים
 גיבור לאומי של אזרבייג'ן  המשמר הסובייטי  Qizil Ulduz Medal  בפסקה זו 2 רשומות נוספות שטרם תורגמו 
 
לוח שהונח לזכרו של אלברט אגרונוב, על ביתו
אלברט אגרונוביץ אגרונוב (באזרית: Albert Aqarunoviç Aqarunov;‏ 25 באפריל 1969, באקו, אזרבייג'ן – 8 במאי 1992) היה מפקד טנק יהודי אזרי בצבא אזרבייג'ן, שזכה לאחר מותו בקרב במלחמת נגורנו קרבאך בתואר הגיבור הלאומי של אזרבייג'ן.
ביוגרפיה

אגרונוב נולד ב-1969, למשפחה יהודית באמירצ'ן, פרבר של באקו, אחד מעשרת ילדיהם של אגרון, עובד בתעשיית הנפט ולאה אגרונוב. הוריו היגרו לשם מקירמיזי קסבה, הכפר הכל יהודי היחיד בעולם, מחוץ לישראל וארצות הברית. אמו קיבלה בשעתה מממשלת אזרבייג'ן את התואר "האם הגיבורה", בשל יכולותיה והצלחתה בגידול עשרת ילדיה.
בגיל מוקדם מאוד החל אגרונוב להתעניין במוזיקה ואף סיים את כיתת החצוצרה בבית הספר למוזיקה. למד עד כיתה ח' בלבד, בבית הספר מס' 154 באזור סורכני (Suraxanı raion), אף הוא חלק מבאקו. לאחר מכן הפך לנהג – מכונאי כדי לעזור למשפחתו. ב-1987 גויס לצבא הסובייטי ושירת בגאורגיה כמפקד טנק. ב-1989 השתחרר, חזר לבאקו והחל לעבוד במפעל לייצור מכונות באזור סורכני.
מלחמת נגורנו קרבאך ומותו

בסוף 1991 – תחילת 1992, מספר חודשים לאחר התפרקות ברית המועצות והכרזת העצמאות של אזרבייג'ן וארמניה הפך הסכסוך ביניהן על השליטה בחבל נגורנו-קרבאך, לסכסוך צבאי גלוי ומלא. אגרונוב התנדב לצאת למלחמה, בצד האזרי, על אף התנגדות משפחתו היהודיה. הוא מונה למפקד טנק ונלחם במסגרת הכוחות המיוחדים של גדוד 777.
במהלך הקרבות השמיד הטנק של אגרונוב 11 טנקים ארמנים ושני משוריינים. אנשי גדודו טענו שיש לאגרונוב תכסיס מיוחד ללכידת טנקי אויב וכינו תכסיס זה בשם "הסנדוויץ' היהודי". שמו נודע גם לאויב הארמני, עד כי הללו הכריזו על פרס בגובה 5 מיליון רובל על ראשו.
בקרב על העיירה שושה האסטרטגית, ב-8 במאי 1992 ניסה טנק הדגל הארמני לפרוץ לעיר המוגנת על ידי האזרים. הטנק של אגרונוב השמיד אותו ואת צוותו. הכוחות הארמנים נסוגו ואגרונוב יצא מהטנק שלו כדי להזיז גופות של חיילים אזרים שהיו מונחות מול הטנק, כדי שלא לדורסן. הוא נהרג תוך כדי כך, בירייה של צלף ארמני. למחרת היום, ב-9 במאי 1992, הארמנים כבשו את העיר.
הלווייתו של אגרונוב נוהלה במשותף על ידי מולא ורב. הוא נקבר בבית הקברות לקדושים מעונים בבאקו. אחרי מותו השריונרים האזרים החלו לכנות את הטנקים שלהם בשם "אלברט". בית הספר היסודי בו הוא למד נקרא כיום על שמו.
אחרי מלחמת נגורנו קרבאך הראשונה, הארמנים המנצחים שיקמו את טנק הדגל השרוף שלהם והציבו אותו על גבעה לכיוון העיר שושה.
פרסים ועיטורים

לפי צו מס' 833 שניתן ב-7 ביוני 1992 על ידי נשיא אזרבייג'ן הוענק לאלברט אגרונוב התואר "הגיבור הלאומי של אזרבייג'ן" אחרי המוות.
בשנת 1992 – הגיבור הלאומי של אזרבייג'ן
בשנת 2016 – העיטור ע"ש אסלנוב
הערות שוליים

↑  "Azərbaycan Respublikası Müdafiə Nazirliyinin hərbi qulluqçularına “Azərbaycanın Milli Qəhrəmanı” adı verilməsi haqqında" Azərbaycan Respublikası Prezidentinin 7 iyun 1992-ci il tarixli, 833 nömrəli Fərmanı.
↑  "Azərbaycanın Milli Qəhrəmanı Albert Aqarunovun xatirəsi anılıb (FOTO)". Trend.Az (באזרית).
↑  "Suraxanı rayonunda Azərbaycanın Milli Qəhrəmanı Albert Aqarunovun xatirəsi anılmışdır". surakhani-ih.gov.az.
אוח הכף

| אוח הכף |
| --- | --- |
  הקלטה של אוח הכף.
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי לילה
תת־סדרה:: תרופודה
משפחה:: ינשופיים
סוג:: אוח
מין:: אוח הכף
שם מדעי
 Bubo capensis ‏סמית, 1834

אוח הכף (שם מדעי: Bubo capensis) הוא מין של אוח המצוי בערבות ויערות אפריקה והוא בעל אוזני ענק. הוא נחשב לאחד מהגדולים שבינשופיים.
מאפיינים

מין זה מצוי מצפון אפריקה עד לכף התקווה הטובה ואף במערב חצי האי ערב. הוא מתרחק מאזורי יערות הגשם של המערב, אך מצוי במגוון בתי גידול, מערבות ויערות פתוחים ועד לפסגות הרים ואף בערים אפריקניות ובמדבר. הוא מצוי ביותר באזור הכף של דרום אפריקה ומכאן שמו.
זהו אוח גדול מאוד שאורכו 46-61 ס"מ ומשקלו 905-1,387 גרם בזכרים ו1,240-1,800 גרם בנקבות. הוא בעל גוף חום כהה עם בטן בהירה מנומרת בחום. הראש חום ובעל אוזני ענק שחורות, העיניים צהובות והמקור אפור וכך גם הטפרים.
האוחים נוהגים לישון ביום בין הסלעים או בקינם ולצאת לציד בלילות. הם ניזונים מחיות קטנות עד בינוניות כמו חדפים, עכברים וטרף עד גודל של ארנבת וכן מעופות עד גודל של פרנקולין או טגואן ומשלימים בזוחלים, דו-חיים, דגים, עכבישים, עקרבים, סרטנים וחרקים גדולים. הטרף נתפס מלמעלה בהפתעה ונקטל על ידי הטפרים או המקור החזקים. האוחים מנצלים את מזונם היטב בהתאם למקום ולעונה. הזכרים מביאים את טרפם לקן עם הנקבה והגוזלים הרעבים היכולים לאכול כמות גדולה של בשר כל פעם.
מצב שימור העוף ללא חשש.
תת-מינים

Bubo capensis capensis - מצוי מנמיביה עד דרום אפריקה
Bubo capensis mackinderi - מצוי ממוזמביק וזימבבואה עד לקניה
Bubo capensis dilloni - מצוי מאתיופיה עד אריתריאה
הערות שוליים

↑  אוח הכף באתר הרשימה האדומה של IUCN
| --- | --- |
בקרת זהויות :  NLI: 987007283355405171  LCCN: sh85019877
אלון הלבנון

| אלון הלבנון |
| --- | --- |
 אלון הלבנון
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
מחלקה:: דו-פסיגיים
סדרה:: אלונאים
משפחה:: אלוניים
סוג:: אלון
מין:: אלון הלבנון
שם מדעי
 Quercus libani ‏אוליבייה

אלון הלבנון (שם מדעי: Quercus libani) הוא עץ נשיר ממשפחת האלוניים. שמו מעיד על תפוצתו - באזור לבנון.
אלון הלבנון הוא ערך טבע מוגן על פי חוק בישראל.
הערות שוליים

↑  אלון הלבנון באתר הרשימה האדומה של IUCN
↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
אינה זובובה

| --- | --- |
אין תמונה חופשית
 לידה:  1 באוקטובר 1976 (בת 48) חימקי, רוסיה 
 מדינה:  רוסיה 
 השכלה:  אוניברסיטת מוסקבה 
 innazobova.fr
 
אינה זובובה (נולדה ב-1 באוקטובר 1976) היא דוגמנית ושחקנית רוסייה, זכתה בתואר "מיס רוסיה" 1994.
ביוגרפיה

זובובה נולדה בעיר חימקי, היא החלה ללמוד פסיכולוגיה ואנתרופולוגיה באוניברסיטת מוסקבה ובאותה עת גם דגמנה.
ב-1994 נסעה לייצג את רוסיה בתחרות מיס תבל שם לא עלתה לגמר אך דורגה במקום ה-12 ובמקום השלישי בתחרות התלבושות הלאומיות, היא צעדה על המסלולים בשבועות האופנה של פריז, מילאנו וניו יורק ובתצוגות של ארמאני וכריסטיאן לקרואה, היא הופיעה בין היתר בפרסומים של הרמס ולנקום, במהלך הקריירה שלה היא הצטלמה לשערי מגזיני האופנה Elle והרפרס בזאר וב-2001 דורגה במקום ה-51 ברשימת הנשים הסקסיות בעולם של מגזין GQ.
ב-2004 היא זכתה בפרס "דוגמנית העל של השנה" בטקס פרסי האופנה של מגזין מארי קלייר.
אין מקום בחוף

"אין מקום בחוף" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1973 חברת התקליטים התקליט חיפה, והוא נכלל כרצועה העשירית באלבום אילנית.
על השיר

"אין מקום בחוף" נכתב והולחן על ידי אהוד מנור ודני מסנג בהתאמה, ועובד על ידי אלברט פיאמנטה. ב-20 באוגוסט 1973 נכנס השיר למצעד הפזמונים השבועי של רשת ג' במקום ה-17. ב-1 באוקטובר עלה למקום השני – המיקום הגבוה ביותר אליו הגיע – שם שהה שבוע אחד בלבד. לבסוף, ב-3 בדצמבר יצא השיר מהדירוג, לאחר עשרה שבועות צעידה רצופה.
מיקומי שיא

|   ‏‏‏  מצעדים ודירוגים (1973)> מדינה |   ‏‏‏  מצעדים ודירוגים (1973)> מצעד |   ‏‏‏  מצעדים ודירוגים (1973)> מיקום שיא |   ‏‏‏  מצעדים ודירוגים (1973)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 2 |  |
|  ישראל | גלי צה"ל | 17 |  |
הערות שוליים

↑  המצעד השבועי של קול ישראל מתאריך 20 באוגוסט 1973. פזמונט
↑  המצעד השבועי של קול ישראל מתאריך 1 באוקטובר 1973.
↑  המצעד השבועי של קול ישראל מתאריך 3 בדצמבר 1973.
| אילנית |
| --- | --- | --- |
| אלבומי אולפן | עמיחי בגבול ירדן • אילנית לילדים • אילנית בשירי חגים לילדים (מס' 1) • אילנית (1972) • אילנית (1974) • להיטים לילדים • שירי משוררים לילדים • שירו שיר לשמש • בואו ונשיר ביחד • טיול לילי ושירים אחרים שאני אוהבת • סולו? הופעה פומבית • תקליט מס' 20 במקצב ברזילאי ובשירים נבחרים • שירים שילדים אוהבים והשירים היפים של מרים ילן-שטקליס • רגשות מעורבים • אל הדרך • מתנה לילדים – השירים שכל הילדים אוהבים • אולי עוד פעם • סרט בשחור לבן • בוא נתחיל מבראשית • חלום ברזילאי • ישראלית |  |
| אלבומי אוסף | הלהיטים הגדולים של אילנית ואילן ואילנית • שירי הייצוג של ישראל • להיטי הזהב של אילנית • ארבעה צדדים • עכשיו כולם ביחד • 21 הלהיטים הגדולים של אילנית • כבר אחרי חצות – אוסף שירי אהבה • נאסף תשרי, אוסף מס. 3 • אי שם – אוסף שירי הפופ והייצוג • ללכת שבי אחרייך – אוסף שירי ארץ ישראל • כל מקום – אוסף שירים בינלאומיים • שיר של יום חולין – אוסף הבלדות • ושוב איתכם – אוסף שירי אילן ואילנית • המיטב • אוסף להיטים • שירים ליום חולין – אוסף כפול |  |
| ערכים קשורים | אירוויזיון 1973 • ישראל באירוויזיון 1973 • אירוויזיון 1977 • ישראל באירוויזיון 1977 • אילן ואילנית • שלמה צח |  |
| אילנית – שירים |
| --- | --- | --- |
| שנות ה-60 | "שיר בארבעה בתים" |  |
| שנות ה-70 | "אהבתה של תרזה די מון" • "רק הירח" • "פעם לאהוב" • "לאורך השדרה שאין בה איש" • "איש הסתיו" • "גוליבר" • "אי שם" • "אין מקום בחוף" • "עכשיו אני יודע" • "אחיי גיבורי התהילה" • "ללכת שבי אחרייך" • "אהבה אחת קטנה" • "אבל המנגינה" • "Chaque matin la joie du monde" • "אם ייפול הכוכב שלי" • "עיר אחרת" • "כי הנני בא" • "כשקיבלו את התורה" • "כשיבוא שלום לארץ" • "שירו שיר לשמש" • "שלום" • "כך היה כך יהיה" • "הכרתי פעם איש" • "האוניות חזרו" • "ילד בקרקס" • "עפרוני" • "דניאל" • "שיר של יום חולין" • "אל תשמעי לקול ליבך" • "ארץ" • "אדם רחוק" • "אהבה היא שיר לשניים" • "הנה הלילה" • "תבורכי" • "הנה ימים באים" • "הנה בא השלום" • "רגשות מעורבים" • "היי דנה" |  |
| שנות ה-80 | "אני לא מאמינה" • "פעם בשנה" • "חמסין של ניסן" • "הבית של פיסטוק" • "בשביל אל הכפר" • "עד עולם" • "אל הדרך" • "פרפר נחמד" • "נחמה" • "בשורה טובה" • "תצלום ישן" • "הלב" • "שיר על נחלים" • "אולי עוד פעם" • "בואו בואו" • "אם ובנה" • "בללייקה" • "עכשיו כולם ביחד" • "חלק בעולם" • "הנחמה היחידה" • "רק בינתיים" • "סרט בשחור לבן" • "קחי נשימה" • "חבר" |  |
אינה וולף (שוטרת)

| --- | --- |
 השתייכות:   משטרת ישראל
 תקופת הפעילות:  1976–2010 (כ־34 שנים)
 דרגה:  ניצב
 תפקידים בשירות
 סגנית ראש אגף התכנון, ראש אגף תמיכה לוגיסטית
 
אינה וולף היא ניצב בדימוס במשטרת ישראל.
וולף שירתה במשטרת ישראל 36 שנים, במהלכן מילאה 14 תפקידים שונים. האחרונים שבהם: ראש מחלקת המחקר באגף המודיעין, ראש מחלקת הרכישות והמכירות, וסגנית ראש אגף התכנון.
בתקופת כהונתו של משה קראדי כמפכ"ל הוזכרה כמועמדת לראשות אגף ההדרכה שעתיד היה לקום, אך הקמת האגף נדחתה למועד מאוחר יותר. בשנת 2008 הועלתה לדרגת ניצב ושימשה כשנתיים ראש האגף לתמיכה לוגיסטית, באחריותו תקציב הרכש של המשטרה בהיקף של כמיליארד וחצי ש"ח ואחריות על מערך הבינוי והתחבורה של הארגון. בסיום תפקיד זה פרשה משורות המשטרה.
וולף נשואה ואם לחמישה.
הערות שוליים

↑  מינוי: אינה וולף תהיה הניצבת היחידה במשטרה, באתר הארץ, 25 בפברואר 2008
↑  שמוליק גרוסמן, הניצבת האחרונה פורשת: "אין שיקולי מגדר", באתר ynet, 29 באפריל 2010
אולימפיאדת הנוער קאנגוואן (2024)

| --- | --- |

 עיר מארחת:  מחוז קאנגוואן, קוריאה הדרומית
 מדינות משתתפות:  78
 ספורטאים משתתפים:  1,802
 תחרויות:  81 ב-7 ענפי ספורט
 טקס הפתיחה:  19 בינואר 2024
 טקס הנעילה:  1 בפברואר 2024
 נפתח רשמית על ידי:  הנשיא יון סוק-יאול
 הדליק את הלפיד האולימפי:  לי ג'ונג-מין
 האצטדיון הראשי:  כיפת יונגפיונג (פיונגצ'אנג) גנגנאונג אובל (גנגנאונג)
 → אולימפיאדת הנוער לוזאן (2020) 2028 Winter Youth Olympics ← 
אולימפיאדת הנוער קאנגוואן (2024) הייתה אולימפיאדת הנוער הרביעית במתכונת של משחקי החורף האולימפיים לנוער. האולימפיאדה היא אירוע ספורט רב-ענפי לנוער בגילאים 15–18 ברוח המשחקים האולימפיים. מחוז קאנגוואן נבחר כעיר המארחת ב-10 בינואר 2020 בכנס ה-135 של הוועד האולימפי הבינלאומי שנערך בלוזאן, שווייץ.. במחוז קאנגוואן נמצאים היכלי הקרח שאירחו את ענפי ההוקי קרח, הקרלינג וההחלקה על הקרח באולימפיאדת פיונגצ'אנג (2018).
בחירת העיר המארחת

אופן בחירת העיר המארחת למשחקים האולימפיים ולמשחקים האולימפיים לנוער השתנתה בעקבות אישור אג'נדה 2020 על ידי הוועד האולימפי הבין-לאומי ב-2014. התהליך החדש אינו מתנהל בצורה של מכרז פתוח, אלא כשיח מתמשך בין הערים והוועדים האולימפיים הלאומיים לוועדת בחירת העיר המאחרת בוועד האולימפי הבין-לאומי. השיח מורכב משלושה שלבים: שיח בלתי-רשמי ואינו מחייב, שיח מתמשך לאחר שהובע עניין באירוח המשחקים, שיח ייעודי של ועדת בחירת העיר עם ערים מועדפות לאירוח גרסה מסוימת של המשחקים. בנוסף, התהליך החדש מאפשר לערים שהביעו עניין לשמור את השיח באופן חשאי עד השלבים המאוחרים שלו.
נשיא קוריאה הדרומית, מון ג'יאה-אין, שלח מכתב ב-20 בספטמבר 2019 לוועד האולימפי הבין-לאומי בו הביע את הרצון של מדינתו לארח את משחקי החורף האולימפיים לנוער בשנת 2024. חודשיים לאחר מכן הוצגה תוכנית ראשונית לאירוח המשחקים במחוז קאנגוואן על ידי הוועד האולימפי הדרום קוראיני. ב-5 בדצמבר 2019 החליט הוועד המנהל של הוועד האולימפי הבין לאומי להיכנס לשיח ייעודי עם קוריאה הדרומית. ב-8 בינואר 2020 המליצה הוועדה לבחירת עיר החורף המארחת העתידית לבחור את מחוז קאנגוואן. ב-10 בינואר 2020 בישיבת הכנס ה-135 של הוועד האולימפי הבין-לאומי נבחר מחוז קאנגוואן לאירוח משחקי החורף האולימפיים לנוער בשנת 2024 ברב של 79 תומכים.
| תוצאות ההצבעה לבחירת קוריאה הדרומית קאנגוואן לאירוח משחקי החורף האולימפיים לנוער 2024> בעד | תוצאות ההצבעה לבחירת קוריאה הדרומית קאנגוואן לאירוח משחקי החורף האולימפיים לנוער 2024> נגד | תוצאות ההצבעה לבחירת קוריאה הדרומית קאנגוואן לאירוח משחקי החורף האולימפיים לנוער 2024> נמנע |
| --- | --- | --- |
| 79 | 2 | 1 |
ארגון > מתקנים

מתקני המשחקים חולקו בין שני אזורים: תחרויות ענפי השלג נערכו בפיונגצ'אנג ותחרויות ענפי הקרח נערכו בגנגנאונג (אנ'). כאשר בכל אחת מהערים הוגדר כפר אולימפי. בעיר גנגנאונג הכפר האולימפי היה במעונות של האוניברסיטה הלאומית גנגנאונג-וואנג'ו. עבור המתחרים בפיונגצ'אנג, הכפר האולימפי התארח באתר הנופש "היי 1" הממוקם בעיר גוהאן במחוז הסמוך.
רשימת המתקנים:
| עיירה | שם המתקן | תמונה | ספורט |
| --- | --- | --- | --- |
| פיונגצ'אנג | כיפת יונגפיונג |   | טקס הפתיחה וטקס הנעילה |
| פיונגצ'אנג | מרכז קפיצות הסקי אלפינסיה |  | קפיצות סקי, סקי נורדי משולב |
| פיונגצ'אנג | מרכז הביאתלון אלפינסיה |  | ביאתלון, סקי למרחקים, סקי נורדי משולב |
| פיונגצ'אנג | מרכז הגלישה אלפינסיה |  | לוז', בובסלי, סקלטון |
| דונה | פארק וולי הילי |  | סקי בסגנון חופשי |
| גנגנאונג | מרכז ההוקי גנגנאונג |  | הוקי קרח |
| גנגנאונג | מרכז הקרלינג גנגנאונג |  | קרלינג |
| גנגנאונג | גנגנאונג אובל |  | טקס הפתיחה, החלקה מהירה |
| גנגנאונג | מרכז הקרח גנגנאונג |  | החלקה מהירה במסלול קצר, החלקה אמנותית על הקרח |
המשחקים > ענפי הספורט

במשחקים התקיימו 81 תחרויות ב-7 ענפי ספורט המחולקים ל-15 מקצועות בהשתתפות 1,802 ספורטאים מ-78 מדינות. לראשונה במשחקי הנוער לא התקיימו תחרויות של קבוצות מעורבות המורכבות מספורטאים ממדינות שונות. ענף סקי הרים שרשם הופעת בכורה באולימפיאדת הנוער לוזאן (2020) לא נכלל בתוכנית המשחקים בקאנגוואן.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   ביאתלון (6)   הוקי קרח (4)  החלקה על קרח  החלקה אמנותית (5)   החלקה מהירה (7)   החלקה מהירה במסלול קצר (7) |  סקי  גלישת שלג (9)   סקי אלפיני (9)   סקי בסגנון חופשי (12)   סקי למרחקים (5)   סקי נורדי משולב (3)   קפיצות סקי (3) |   לוז' (5)  מזחלות  בובסלי (2)   סקלטון (2)   קרלינג (2) |  |  |  |  |  |
המשחקים > לוח זמנים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ● | טקס הפתיחה | ● | תחרות | ● | גמרים | ● | טקס הנעילה |
| ינואר/פברואר | ינואר/פברואר | 19 ו' | 20 ש' | 21 א' | 22 ב' | 23 ג' | 24 ד' | 25 ה' | 26 ו' | 27 ש' | 28 א' | 29 ב' | 30 ג' | 31 ד' | 1 ה' | גמרים בענף |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  טקסים |  טקסים | ● |  |  |  |  |  |  |  |  |  |  |  |  | ● |  |
|  ביאתלון |  ביאתלון |  | 2 | 1 |  | 2 | 1 |  |  |  |  |  |  |  |  | 6 |
|  הוקי קרח |  הוקי קרח |  | ● | ● | ● | ● | ● | 2 |  | ● | ● | ● | ● | 2 |  | 4 |
| החלקה על קרח   |  החלקה אמנותית |  |  |  |  |  |  |  |  | ● | ● | 2 | 2 |  | 1 | 5 |
| החלקה על קרח   |  החלקה מהירה |  |  |  | 2 | 2 |  | 1 | 2 |  |  |  |  |  |  | 7 |
| החלקה על קרח   |  החלקה מהירה במסלול קצר |  | 2 | 2 | 2 |  | 1 |  |  |  |  |  |  |  |  | 7 |
|  לוז' |  לוז' |  | 2 | 2 |  | 1 |  |  |  |  |  |  |  |  |  | 5 |
| מזחלות   |  בובסלי |  |  |  | 1 | 1 |  |  |  |  |  |  |  |  |  | 2 |
| מזחלות   |  סקלטון |  |  |  | 1 | 1 |  |  |  |  |  |  |  |  |  | 2 |
| סקי   |  גלישת שלג |  | 2 | 1 |  |  | 1 | 1 |  | ● | 2 |  |  |  | 2 | 9 |
| סקי   |  סקי אלפיני |  |  | 2 | 2 | 1 | 1 | 2 | 1 |  |  |  |  |  |  | 9 |
| סקי   |  סקי בסגנון חופשי |  |  |  |  | 2 | 2 | 1 | 1 | 2 | 2 |  |  | 2 |  | 12 |
| סקי   |  סקי למרחקים |  |  |  |  |  |  |  |  |  |  | 2 | 2 |  | 1 | 5 |
| סקי   |  סקי נורדי משולב |  |  |  |  |  |  |  |  |  |  | 2 |  | 1 |  | 3 |
| סקי   |  קפיצות סקי |  | 2 | 1 |  |  |  |  |  |  |  |  |  |  |  | 3 |
|  קרלינג |  קרלינג |  | ● | ● | ● | ● | ● | 1 | ● | ● | ● | ● | ● | ● | 1 | 2 |
| סה"כ גמרים ביום | סה"כ גמרים ביום |  | 10 | 9 | 8 | 10 | 6 | 8 | 4 | 2 | 4 | 6 | 4 | 5 | 5 | 81 |
| סה"כ גמרים שנערכו | סה"כ גמרים שנערכו |  | 10 | 19 | 27 | 37 | 43 | 51 | 55 | 57 | 61 | 67 | 71 | 76 | 81 | 81 |
המשחקים > טבלת המדליות

הוועדה המארגנת של משחקי אולימפיאדת הנוער בקאנגוואן (GYOGOC) לא מקיימת רישום של טבלת מדליות רשמית. במשחקים הוענקו סך הכל 243 מדליות ב-81 תחרויות.
מדינה מארחת (קוריאה הדרומית)
| מיקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 |  איטליה | 11 | 3 | 4 | 18 |
| 2 |  גרמניה | 9 | 5 | 6 | 20 |
| 3 |  קוריאה הדרומית | 7 | 6 | 4 | 17 |
| 4 |  צרפת | 7 | 5 | 6 | 18 |
| 5 |  סין | 6 | 9 | 3 | 18 |
| 6 |  ארצות הברית | 5 | 11 | 5 | 21 |
| 7 |  אוסטריה | 5 | 6 | 5 | 16 |
| 8 |  שוודיה | 4 | 4 | 3 | 11 |
| 9 |  בריטניה | 4 | 1 | 1 | 6 |
| 10 |  יפן | 3 | 4 | 8 | 15 |
המשחקים > המדינות המשתתפות

78 מדינות השתתפו באולימפיאדת הנוער קאנגוואן. איחוד האמירויות הערביות, אלג'יריה, ניגריה, פוארטו ריקו ותוניסיה רשמו את הופעת הבכורה שלהן במשחקי החורף לנוער. לוקסמבורג לראשונה לא שלחה נבחרת למשחקי החורף האולימפיים לנוער. בנוסף, בעקבות מלחמת אוקראינה–רוסיה והמלצת הוועד האולימפי הבין-לאומי למנוע השתתפות של ספורטאים רוסים ובלארוסים בתחרויות בין-לאומיות, ספורטאי נוער מרוסיה ובלארוס לא השתתפו באף תחרות במהלך תקופת ההעפלה. לכן, נבחרותיהם לא השתתפו לראשונה במשחקי החורף האולימפיים לנוער.
ישראל באולימפיאדה

המשלחת הישראלית מנתה ספורטאית יחידה שהתחרתה בענף ההחלקה אומנותית בקטגוריית הנערות. המשלחת ויתרה על המכסה שהושגה בענף זה בקטגוריית הריקוד בסבב הגראנד פרי לנוער לעונת 2023/24. המחליקה סופיה שיפרין סיימה את תחרות הנערות במקום ה-12 עם 152.54 נקודות.
ראו גם

אולימפיאדת פיונגצ'אנג (2018)
הערות שוליים

1 2  "Gangwon 2024: Legacy of Pyeongchang 2018 lives on in first Winter Youth Olympic Games awarded to asia" [קאנגוואן 2024: המורשת של פיונגצ'אנג 2018 ממשיכה במשחקי החורף האולימפיים לנוער הראשונים שהוענקו לאסיה]. הוועד האולימפי הבין-לאומי. 10 בינואר 2020. ארכיון מ-12 באוקטובר 2023. נבדק ב-18 בנובמבר 2023. {{cite news}}:  (עזרה)
↑  "IOC Session unanimously approves Olympic Agenda 2020" [כנס הוועד האולימפי הבין-לאומי אישר פה אחד את האג'נדה האולימפית 2020]. הוועד האולימפי הבין-לאומי. 8 בדצמבר 2014. ארכיון מ-6 באוקטובר 2022. נבדק ב-18 בנובמבר 2023. {{cite web}}:  (עזרה)
↑  "The Approach to Olympic Host Elections" [הדרך לבחירות עיר אולימפית מארחת] (PDF). הוועד האולימפי הבין-לאומי. בינואר 2023. ארכיון (PDF) מ-23 באוקטובר 2023. נבדק ב-18 בנובמבר 2023. {{cite web}}:  (עזרה)
↑  "Gangwon 2024 - Future Host Winter Commission Report - 4th Winter Youth Olympic Games 2024" [קנגוואן 2024 - דו"ח ועדת בחירת עיר החורף המארחת העתידית - משחקי החורף האולימפיים לנוער הרביעיים 2024.] (PDF). הוועד האולימפי הבין-לאומי. בינואר 2023. ארכיון (PDF) מ-13 במרץ 2023. נבדק ב-18 בנובמבר 2023. {{cite web}}:  (עזרה)
↑  "Winter YOG Gangwon 2024 Sport and Event Programme Promises High-Level Competition for More Athletes" [תוכנית הספורט והאירועים של אולימפיאדת הנוער קאנגוואן 2024 מבטיחה תחרות ברמה גבוהה לעוד ספורטאים] (באנגלית). הוועד האולימפי הבין-לאומי. 24 בפברואר 2021. ארכיון מ-27 בנובמבר 2023. נבדק ב-19 בינואר 2024. {{cite web}}:  (עזרה)
↑  "Official Programme of the Winter Youth Olympic Games Gangwon 2024" [התוכנית הרשמית של משחקי החורף האולימפיים לנוער קאנגוואן 2024] (PDF) (באנגלית). הוועד האולימפי הבין-לאומי. 16 באוקטובר 2021. ארכיון (PDF) מ-18 בינואר 2023. נבדק ב-19 בינואר 2024. {{cite web}}:  (עזרה)
↑  "Gangwon 2024 - Medal Table" [קאנגוואן 2024 - טבלת המדליות]. הוועד האולימפי הבין-לאומי. 20 בינואר 2024. נבדק ב-20 בינואר 2024. {{cite web}}:  (עזרה)
↑  "Communication No. 2605 – 2024 WINTER YOUTH OLYMPIC GAMES – ENTRIES/PARTICIPATION FIGURE SKATING – TEAM EVENT (SINGLE & PAIR SKATING AND ICE DANCE)" [הודעה מספר 2605 – משחקי החורף האולימפיים לנוער 2024 – כניסות/השתתפות החלקה אמנותית – תחרות קבוצתית (יחידים & זוגות וריקוד)] (באנגלית). איגוד ההחלקה על הקרח הבין-לאומי. 11 בדצמבר 2023. נבדק ב-12 בדצמבר 2023. {{cite web}}:  (עזרה)
↑  "Communication No. 2596 – 2024 WINTER YOUTH OLYMPIC GAMES – ENTRIES/PARTICIPATION FIGURE SKATING (SINGLE & PAIR SKATING AND ICE DANCE)" [הודעה מספר 2596 – משחקי החורף האולימפיים לנוער 2024 – כניסות/השתתפות החלקה אמנותית (יחידים & זוגות וריקוד)] (באנגלית). איגוד ההחלקה על הקרח הבין-לאומי. 12 באוקטובר 2023. נבדק ב-12 בדצמבר 2023. {{cite web}}:  (עזרה)
אינה גורביץ'

| --- | --- |
אין תמונה חופשית
 לידה:  14 באפריל 1968 (בת 56) אודסה שבברית המועצות
 עמדה:  קלע
 גובה:  1.80 מטר
 קבוצות כשחקנית
 1982–1989   1989 - 1993   1993 - 1995   1995 - 1996   1996 - 2001   2001 - 2003   2003 - 2010:  דנייפטרופטרובסק   דינמו קייב   הפועל עמק הירדן   בני יהודה   אליצור חולון   אנדה רמת השרון   אליצור רמלה
 
אינה גורביץ' (ברוסית: Инна Гуревич; נולדה ב-14 באפריל 1968 באוקראינה) היא כדורסלנית ומאמנת ישראלית, המאמנת ומשחקת בעמדת הקלע בקבוצה בת של אליצור רמלה.
ביוגרפיה

גורביץ' נולדה בשם אינה טקאצ'נקו למשפחה יהודית בעיר אודסה שבברית המועצות. בגיל צעיר החלה לשחק כדוריד וכדורסל, אך עד מהרה החלה להתמקד בכדורסל. בגיל 14 עברה לדנייפרופטרובסק ושיחקה בקבוצת הכדורסל המקומית. בהיותה בעיר זו נישאה, ובגיל 20 הייתה לאם. לאחר הלידה חזרה לשחק כדורסל, וב-1989 עברה לשחק בדינמו קייב. במדי קבוצה זו זכתה באליפות ברית המועצות ב-1991, וב-1992 זכתה עמה באליפות חבר העמים והעפילה לגמר גביע אירופה לאלופות. ב-1991 גם זומנה לשחק במדי נבחרת ברית המועצות באליפות אירופה בכדורסל נשים שנערכה בתל אביב, אך נופתה ממנה ברגע האחרון. לאחר פירוק ברית המועצות נחלשו הקבוצות במדינות שהרכיבו אותה, והשחקניות העדיפו לשחק במדינות אירופאיות אחרות. גורביץ' ובעלה החליטו לעבור לישראל, והיא הצטרפה לקבוצת הפועל עמק הירדן, במעמד של שחקנית זרה.
לאחר שתי עונות בקבוצה, ועוד עונה בבני יהודה, בסיומה השתקעה סופית בישראל כעולה חדשה, הגיעה בשנת 1996 לאחת הקבוצות הבכירות ביותר בישראל באותה תקופה, אליצור חולון. היא שיחקה בקבוצה זו במשך חמש עונות, בהן זכתה באליפות אחת ובשני גביעים. בעונת 2001/2002 עברה לאנדה רמת השרון, ובשתי העונות בהן שיחקה בה זכתה עמה בדאבל. ב-2003 עברה ליריבתה המושבעת של אנדה, אליצור רמלה, במדיה שיחקה במשך שבע עונות, במהלכן זכתה בארבע אליפויות ובשלושה גביעים, אך גם ירדה עמה לליגה השנייה בסוף עונת 2005/2006.
גורביץ' ידועה כקלעית טובה מכל הטווחים. המלחמה שלה על כל כדור והיכולת שלה לבצע מהלכים שמכריעים משחקים הקנו לה תדמית של בלתי מנוצחת. גם בגילאים המבוגרים בהם שיחקה הייתה אחת השחקניות הבולטות בקבוצתה. בסוף עונת 2009/2010, החליטה אליצור רמלה שלא להחתימה לעונה נוספת. עם זאת, גורביץ' בת ה-42 לא פרשה מכדורסל, והיא עדיין משחקת בקבוצה בת של המועדון, בליגה הארצית, בה היא משמשת גם כמאמנת. בנוסף, מאמנת גורביץ' את קבוצת הנערות של אליצור רמלה, וכן משמשת כמורה לחינוך גופני.
2003/2004 - דאבל
2004/2005 - אליפות המדינה
2006/2007 - דאבל
2007/2008 - דאבל